২০ কিলোমিটার দূরত্বের প্রথম মেট্রোরেলটি ঢাকার উত্তরা থেকে শুরু হয়ে মতিঝিলে গিয়ে শেষ হবে। প্রকল্পটি বাস্তবায়িত হলে ঘণ্টায় ১০০ কিলোমিটার গতিতে চলা ট্রেনে উত্তরা থেকে মতিঝিলে আসতে সময় লাগবে মাত্র ৩৭ মিনিট। খরচেও সাশ্রয় হবে। প্রতিটি ট্রেনে ৬টি কম্পার্টমেন্ট থাকবে, যাতে প্রায় ১৭০০ যাত্রী বহন করা যাবে। ফলে প্রতি ঘণ্টায় প্রায় ৬০ হাজার এবং প্রতিদিন প্রায় পাঁচ লাখ যাত্রী যাতায়াত করতে পারবে। এসবই হালের যানজটে নাকাল ঢাকাবাসীর জন্য বিরাট সুসংবাদ।